Mariza Reis Nunes

Mariza Reis Nunes også kjent som Mariza (født 16. desember 1973 i Lourenço Marques i Mosambik) er en portugisisk fadosangerinne. Hennes far er portugiser, mens hennes mor kommer fra Mosambik. Hun ble født i Mosambik i 1973 (på den tiden en portugisisk koloni). Familien forlot Mosambik da Mariza var tre år gammel, på grunn av urolighetene og kom til Lisboa uten penger og papirer.http://www.thenational.ae/arts-life/musicians/abu-dhabi-festival-2017-fado-singer-mariza-opens-up-about-her-early-struggles-and-overnight-success Der vokste hun opp i en tradisjonell bydel (Alfama). Foreldrene drev fadorestaurant i bydelen Mouraria hvor hun lærte å synge fado og opptrådte første gang fem år gammel. Som ung fremførte hun også versjoner av sanger av Whitney Huston, Celine Dion og Mariah Carey. Hun forlot fado en periode som tenåring, det var musikk for "gamle folk", hun ville heller synge pop, jazz og rock.http://www.smh.com.au/news/music/a-bridge-to-fado/2006/01/05/1136387562637.html?page=2

Hun er en ledende og bestselgende sanger innenfor sjangerens nye generasjon, og har medvirket til en renessanse for fadoen. Debutplaten besto av moderne versjoner av Amalie Rodrigues' sanger og ble en internasjonal suksess. Det var første gang på 20 år at en portugisisk plate solgte til platina i hjemlandet. Hun har til dels vært kjent som «den nye Amalia» og «fadodronninga». Fado em Mim''' solgte oppsiktsvekkende 120.000 kopier på en måned i Portugal. Albumet inneholdt Marizas tolkninger av Amalies klassikere og kom ut et par år etter Amalias død.http://www.thenational.ae/arts-life/musicians/abu-dhabi-festival-2017-fado-singer-mariza-opens-up-about-her-early-struggles-and-overnight-success Hun vant i 2003 BBC3s Awards for World Music for plata Fado em Mim. Mariza har utviklet sjangeren med innslag av jazz, folk, flamenco og elektronika. Hun synger også på spansk og engelsk. Med sine spesiallagede antrekk og høyreiste skikkelse er hun påfallende på konsertscenen.  I 2004 sang hun sammen med Sting på det offisielle musikkalbumet fra OL i Aten.http://www.smh.com.au/news/music/a-bridge-to-fado/2006/01/05/1136387562637.html

 Diskografi 
 Album 
 Fado em mim, 2001
 Fado Curvo, 2003
 Transparente, 2005
 Concerto em Lisboa, 2006
 Terra, 2008Fado Tradicional 2010
 Mundo'', 2015http://www.abendblatt.de/kultur-live/article210284493/Mariza-in-der-Elbphilharmonie-Was-fuer-eine-Stimme.html

 Referanser 

 Eksterne lenker 





Kategori:Portugisiske sangere
Kategori:Fado
Kategori:Personer fra Maputo
Kategori:Personer fra Lisboa